इस बैठक में मुख्य बातें सहरसा मंडल कारा में व्याप्त कुव्यवस्था और हो रही धांधली के खिलाफ आक्रोश व्यक्त किया गया. बैठक में मौजूद नेताओं ने मंडलकारा सहरसा के अधीक्षक के द्वारा कैदियों के साथ की जा अमानवीय व्यवहार पर गहरी चिंता व्यक्त की. बैठक में उपस्थित नेताओं ने आरोप लगाया कि जेल में मरम्मती के नाम पर कैदियों का तबादला कर अधीक्षक द्वारा लाखों रुपए का भयादोहन किया जा रहा है. धड़ल्ले से राशन में कटौती और बेल बांड वकालतनामा एवं मुलाकाती के नाम पर अवैध वसूली की जा रही है. हक के सवाल पर बोलने वाले कैदियों को जेल प्रशासन के द्वारा बेरहमी से पीटा जा रहा है.